قازاقیستان پرزیدنتی قاسم جومرت توکایئو، جمهورباشقانلیغی اوچون ۹ ژوئن‌ده ارکن سئچیمه گئدیله‌جگینی بیلدیردی.
توکایئو، دؤولت تلویزیونو واسطه‌سیله خالقا سسلنیشینده جمهورباشقانلیغی اوچون ارکن سئچیمه گئدیله‌جگینی بیلدیردی،
"۹ ژوئن‌ده جمهورباشقانلیغی سئچیمینین گئچیریلمه‌سی قرارینی آلدیم" دئدی.
قوروجو جمهورباشقانی نورسلطان نظربایئو سایه‌سین‌ده اوغورلو و سایغین بیر دؤولت قوردوقلارینی دئین توکایئو،
"قازاقیستان اولوسلارآراسی توپلومدا اؤنم‌لی یئر قازان‌دی. اؤلکه‌میزی بوتون دونیا قبول ائدیر. ایندی بیز تاریخی بیر حادثه‌نی یاشاییریق. قازاقیستان‌دا حاکمیت استقرارلی بیر حال‌دا آنایاسایا اویغون اولاراق دییشدیریلدی. بو آددیم اولوسلارآرای توپلومون قازاقیستانا اولان سایغیسینی آرتیردی" ایفاده‌سینی ایشلتدی.
ارکن سئچیمین لازیم اولدوغونو وورغولایان توکایئو،
"سیاسی و اجتماعی اویومو تامین ائتمک، سوسیال و اقتصادی هدفلره چاتماق اوچون آرخایین آددیملارلا ایر‌لیله‌مک لازیم‌دیر. دونیادا وضعیت بیزیم اوچون یاخشی اولمایان بیر ایستیقامته دوغرو دییشیر. اؤلکه‌میزین ایچ و دیش سیاستینین داوام‌لی‌لیغینی، اؤن‌گؤروله‌بیلیرلیگینی و ثابیتلیگینی تصدیق ائتمییمیز لازیم" دئدی.
قازاقیستانین دموکراتیک بیر اؤلکه اولدوغونو و جمهورباشقانینین خالقین ایراده‌سی ایله سئچیله‌جگینی دیله گتیره‌ن توکایئو،
"جومهورباشقانی اولاراق سئچیمین دۆزگون، آچیق و عدالت‌لی گئچه‌جگینی ضمانت ائدیره‌م" دئدی.
جمهورباشقانی توکایئو، چیخیشینین آردین‌دان جمهورباشقانلیغی سئچیمینین ۹ ژوئن‌ده گئچیریلمه‌سی ایله باغلی قرارنامه‌نی ایمضالادی.
